সেন্ট লুইস নদী (সুপিরিয়র হ্রদের শাখানদী)

**সেন্ট লুইস নদী** মার্কিন যুক্তরাষ্ট্রের মিনেসোটা এবং উইসকনসিন অঙ্গরাজ্যের একটি নদী যা সুপিরিয়র হ্রদে প্রবাহিত হয়। এটি সুপিরিয়র হ্রদে প্রবাহিত হয় এমন বৃহত্তম মার্কিন যুক্তরাষ্ট্রের নদী। এটি দৈর্ঘ্যে ১৯২ মাইল (৩০৯ কিমি) এবং মিনেসোটার হোয়েট লেকের পূর্বে ১৩ মাইল (২১ কিমি) পূর্বে শুরু হয়। নদীর জলাশয়টি ৩,৬৩৪ বর্গমাইল (৯,৪১০ বর্গকিমি) জুড়ে রয়েছে। উইসকনসিনের সুপিরিয়র এবং মিনেসোটার ডুলুথ এর বন্দরগুলোর কাছে এসে, নদীটি একটি মিঠা পানির মোহনায় পরিণত হয়েছে। অঙ্গরাজ্যের মধ্যে সেন্ট লুইস একমাত্র নদী যেখানে সাদা জলে রাফটিংয়ের (Rafting) সুযোগ রয়েছে।

## ইতিহাস
বাম|থাম্ব|সেন্ট লুইস নদীর অববাহিকা
থাম্ব|সেন্ট লুইস নদী
ভূতত্ত্ববিদ ওয়ারেন উপহামের মতে, ওজিবওয়ে ভাষায় নদীটির নাম *গিচিগামি-জীবি* (বিশাল-হ্রদ নদী)। তিনি উল্লেখ করেছেন: "সম্ভবত নদীটির নামকরণ পিয়ের গালটিয়ার ডি ভারেনেস, সিয়ের ডি লা ভারেন্ড্রি (১৬৮৫-১৭৪৯) দ্বারা করা হয়্যেছিল। তিনি ১৭৩১ সাল এবং তার পরবর্তী সময়ে অত্যন্ত সক্রিয় গবেষক ছিলেন। মৃত্যুর অল্প সময়ের মধ্যেই ১৭৪৯ সালে ফ্রান্সের রাজা তার আবিষ্কারগুলোর গুরুত্বের স্বীকৃতি হিসাবে তাকে সেন্ট লুইয়ের ক্রস দেয় এবং সেখান থেকে সেন্ট লুই নদীর নামটি এসেছে বলে মনে হয়। জিন-ব্যাপটিস্ট-লুই ফ্রাঙ্কেলিনের মানচিত্রে (১৬৮৮) এবং ফিলিপ বুচির মানচিত্রে (১৭৫৪) একে *রিভিয়ের ডু ফন্ড ডু ল্যাক* বলা হয়। গিলিস রবার্ট ডি ভোগন্ডি (১৭৫৫) এবং জোনাথন কার্ভারের মানচিত্রে (১৭৭৮) বর্তমান নামের উল্লেখ পাওয়া যায়।

পশ্চিম দিকে মিসিসিপি নদীর জলপথকে পূর্বে বৃহৎ হ্রদসমূহর সাথে সংযুক্ত করার জন্য এই নদীটি গুরুত্বপূর্ণ ছিল। জে কুক স্টেট পার্কটি নদীর মুখের কাছেই অবস্থিত। আদি আমেরিকান, ইউরোপীয় অন্বেষণকারী, পশম ব্যবসায়ী এবং ১৮ ও ১৯ শতকের মিশনারিদের দ্বারা ব্যবহৃত নৌকা পোর্টেজের (পোর্টেজ হলো নৌচলাচলের জলের মধ্যে নৌকা বহন করা) স্থান এটি। এটি খাড়া পাহাড় এবং জলাভূমির উঁচুনিচু পথ ছিল যা ফন্ড ডু ল্যাক ("হ্রদের নীচে") এর আশেপাশের নদীপ্রপাত পাদদেশে শুরু হয়েছিল এবং বর্তমান শহর কার্লটনে প্রায় ৪৫০ ফুট (১৪০ মিটার) উপরে উঠেছিল। কার্লটনের উপরে, ভ্রমণকারীরা ভার্মিলিয়ন হ্রদ এবং রেইনি রিভারের দিকে ভ্রমণ করত। এছাড়া তারা পূর্ব সাভানা নদীর দক্ষিণ-পশ্চিমে ভ্রমণ করে ৬ মাইল দীর্ঘ সাভানা পোর্টেজে (বর্তমানে একটি রাষ্ট্র উদ্যান) নৌকা বহন করত এবং নৌকা বেয়ে মিসিসিপি নদী পার করতো।

## দূষণ
থাম্ব|কাগজ কোম্পানি সালফাইট দিয়ে নদী দূষিত করছে।
বিংশ শতাব্দীর মাঝামাঝির মধ্যে, নিম্ন সেন্ট লুইস নদী রাজ্যের অন্যতম অতি দূষিত জলপথ হয়ে ওঠে। হলিং ক্ল্যান্সি হলিং ১৯৪১ সালে তার *প্যাডেল টু দ্য সি* বইয়ে সেন্ট লুইস নদীর দূষিত অবস্থার চিত্র তুলে ধরেছিলেন। ১৯৭৫ সালের মধ্যে, নদীটি যুক্তরাষ্ট্র পরিবেশ সংরক্ষণ সংস্থার (United States Environmental Protection Agency) উদ্বেগের এলাকা (Area of Concern) হয়ে উঠেছে। নিম্ন সেন্ট লুইস নদীর অববাহিকায় মারাত্মক দূষণজনিত সমস্যা সমাধানের জন্য ১৯৭১ সালে ওয়েস্টার্ন লেক সুপিরিয়র স্যানিটারি জেলা (Western Lake Superior Sanitary District) বা ডব্লিউএলএসএসডি প্রতিষ্ঠিত হয়েছিল।  ডব্লিউএলএসএসডি ১৯৭৮ সালে আঞ্চলিক বর্জ্য জল শোধনাগারটি চালু করেছিল। দু'বছরের মধ্যেই মাছের জনসংখ্যা বৃদ্ধি হয় এবং মানুষ মাছ ধরতে নদীতে ফিরে আসতে শুরু করে। ১৯৮০ এবং ১৯৯০ এর দশকে আরও পরিচ্ছন্নতা ঘটলেও নদীটি দূষিত রয়েছে। ২০১৩ সালে মিনেসোটা রাজ্য হঠাৎ করে নদীর পারদ সমস্যা নিয়ে গবেষণা করার উদ্দেশ্যে একটি প্রকল্প শুরু করে। উইসকনসিন ডিএনআর এবং ফন্ড ডু ল্যাক ট্রাইব সহ সহযোগী সংস্থাগুলো এই সমীক্ষা শেষ হওয়ার সাথে একমত ছিল না। পারদের মাত্রা এত বেশি যে মিনেসোটা স্বাস্থ্য অধিদপ্তর দ্বারা মাছ খাওয়ার ক্ষেত্রে শক্তিশালী সীমাবদ্ধতা কার্যকর হয়। উদাহরণস্বরূপ, ৫০ পাউন্ডের বাচ্চার প্রতি মাসে এক পাউন্ডের ১/৬ বা প্রতি ছয় মাসে এক পাউন্ড এর চেয়ে বেশি পরিমাণে ওয়ালাই নামক মাছ খাওয়ার সীমাবদ্ধতা রয়েছে।

### সেন্ট লুইস নদী এওসি
সেন্ট লুই নদী উদ্বেগের এলাকা বা এরিয়া অফ কনসার্ন (এওসি)। এটি ১৯৮৭ সালে পানির গুণমান চুক্তির আওতায় বৃহৎ হ্রদসমূহের পাশ দিয়ে ৪৩টি এওসি-র মধ্যে একটি। উদ্বেগের এলাকার মধ্যে সেন্ট লুইস নদীর নীচ থেকে ৩৯ মাইল পর্যন্ত রয়েছে। মিনেসোটার ক্লোকয়েট নদীর উজান থেকে শুরু করে নদীটির মুখ থেকে ডুলুথ/সুপিরিয়ার হারবার ও লেক সুপিরিয়র এবং নেমাদজি নদীর জলস্রোত পর্যন্ত এলাকাটি বিস্তৃত। ৩,৬৩৪ বর্গ মাইল জলস্রোত এবং ১,০২০ বর্গ মাইল অঞ্চলকে ঘিরে সেন্ট লুইস নদী মার্কিন যুক্তরাষ্ট্র ভিত্তিক দ্বিতীয় বৃহত্তম এওসি। সুপিরিয়র লেকের বৃহত্তম উপনদী হিসাবে, সেন্ট লুইস নদী আঞ্চলিক অর্থনীতির জন্য অত্যাবশ্যক। এটি ডুলুথ-সুপিরিয়র বন্দরকে ঘিরে রেখেছে যা  বৃহৎ হ্রদসমূহে পরিবহনের জন্য একটি অত্যাবশ্যক বন্দর।

আধুনিক দূষণ আইনের আগে নদীতে শিল্পের ফলে পলি, ডাইঅক্সিনস, পলিক্লোরিনেটেড বাইফোনাইলস (পিসিবি), পলিসাইক্লিক অ্যারোমেটিক হাইড্রোকার্বন (পিএএইচ) এবং অন্যান্য বিষাক্ত পদার্থ দ্বারা নদীটি দূষিত হয়েছিল।

উপকারী ব্যবহারগুলোর মধ্যে প্রতিবন্ধকতার অর্থ হলো  বৃহৎ হ্রদ ব্যবস্থার রাসায়নিক, শারীরিক বা জৈবিক অবস্থার পরিবর্তন, যা সহজেই পরিবেশের উল্লেখযোগ্য অবক্ষয় করতে পারে। ১৯৯২ এর প্রতিকার কর্মপরিকল্পনার মাধ্যমে এওসির নয়টি "উপকারী ব্যবহারের প্রতিবন্ধকতা" নির্ধারণ করা হয়েছে। এগুলো হলো:

* মাছ খাওয়ার নিষেধাজ্ঞা
* মাছ এবং বন্যজীবন হ্রাস 
* মাছের টিউমার এবং অন্যান্য বিকৃতি 
* বেন্থসের অবক্ষয় 
* পঙ্কোদ্ধারের উপর বিধিনিষেধ 
* অতিরিক্ত পলি এবং পুষ্টি 
* সৈকত বন্ধ করা এবং শারীরিক যোগাযোগের সীমাবদ্ধতা 
* সৌন্দর্যের অবক্ষয় 
* মাছ ও বন্যজীবনের বাসস্থান হ্রাস

এর মধ্যে দুটি প্রতিবন্ধকতা প্রতিকার প্রকল্পের পরে (২০১৪ সালে সৌন্দর্যের অবনতি, ২০১৯ সালে মাছের টিউমার এবং অন্যান্য বিকৃতি) দূর করা হয়েছে। এই লক্ষ্যগুলি পৌঁছালে নদীটিকে এওসি-এর তালিকা থেকে সরান হবে। যার ফলে সেন্ট লুইস নদীটির পরিবেশগত সুবিধা আবারও ফিরে আসবে।

## বিনোদন
বাম|থাম্ব|জে কুক স্টেট পার্কের ঝুলন্ত সেতু থেকে সেন্ট লুইস নদীর নদীপ্রপাতের দৃশ্য।
এই নদীতে ওয়ালাই, নর্দার পাইক, স্মলমাউথ বাস, লার্জমাউথ বাস, ব্লুগিল, ব্ল্যাক ক্রাপি এবং চ্যানেল ক্যাটফিশ মাছ ধরা হয়ে থাকে। মাছের অন্যান্য প্রজাতির মধ্যে শর্টহেড রেডহর্স এবং হোয়াইট সাকার রয়েছে। মিনেসোটা ডিএনআর সেন্ট লুইস রিভার ওয়াটার ট্রেলে ভ্রমণকারীরা এই নদীটি প্রায়শই ঘুরে বেড়ায়।

নদীতে স্টারজন মাছের সংখ্যা বৃদ্ধির চেষ্টা চলছে। স্টারজন মাছ যদি ধরা পড়ে তবে তা ফিরিয়ে দিতে হবে। এই মাছটি স্থানীয়ভাবে এক সময় নদীতে থাকলেও, অত্যধিক মাছ ধরা এবং দূষণ বহু বছর আগে এগুলোকে নিশ্চিহ্ন করে দিয়েছিল। ১৯৮৩ সালে ডিএনআর, ফন্ড ডু ল্যাক ব্যান্ড এবং অন্যান্য সংঘ মাছটির বাসস্থান নির্মাণের উদ্যোগ নিয়েছে এবং শিশুর স্টারজন মাছকে নদীতে পাঠিয়েছে। ২০১৬ সালে মিনেসোটা পাবলিক রেডিও জানিয়েছে, "ধীরে ধীরে, মাছের বৃদ্ধি পেয়েছে। পাঁচ বছর আগে, জীববিজ্ঞানীরা স্টার্জন থেকে প্রাক্রিতিকভাবে জন্মানো প্রথম শিশু মাছ পেয়েছিলেন। এটি একটি লক্ষণ যে স্বাস্থ্যকর মাছের সংখ্যা নিজেই বৃদ্ধি পেতে পারে। মিনেসোটা গত বছর মাছ ধরা এবং ছেড়ে দেওয়ার অনুমতি দেওয়া শুরু করে।

সেন্ট লুইস রিভার ট্রেল অ্যাসোসিয়েশন নদীর অর্ধেকেরও বেশি দৈর্ঘ্য বরাবর দীর্ঘ দূরত্বের হাইকিং ট্রেল নির্মাণের পরিকল্পনা করছে। মিনেসোটা ডিএনআরের সহযোগিতায় প্রথম ৩-মাইল অংশের নির্মাণ কাজটি ২০১২ সালের প্রথম দিকে শুরু করেছিল। ট্রেইল অ্যাসোসিয়েশন আশা করেছে যে কাজটি ২০১৫ সালের মধ্যে শেষ হবে।



চিত্র:Dalles of the St. Louis, by R. N. Fearon.jpg|আর.এন ফিয়ারনের সেন্ট লুইস নদী
চিত্র:Falls of the St. Louis river, by Whitney & Zimmerman.jpg|উইটনি ও যিমারম্যানের সেন্ট লুইস নদীর জলপ্রপাত 
চিত্র:Loggers at Dalles of the Saint Louis River.jpg|সেন্ট লুইস নদীতে কাঠুরেরা 



## তথ্যসূত্র


## বহিঃসংযোগ

* St. Louis River Trail Association
* St. Louis River Citizens Action Committee
* Great Lakes Areas of Concern: St. Louis River
* Minnesota Place Names
* Western Lake Superior Sanitary District
* Minnesota DNR: St. Louis River Water Trail
* WI DNR St. Louis River AOC Webpage
* MPCA St. Louis River AOC Webpage 

বিষয়শ্রেণী:নদী